**8. napirend**

**E l ő t e r j e s z t é s**

**Mindszentkálla Község Önkormányzata Képviselő-testületének 2018. szeptember 26-án tartandó nyilvános ülésére**

**Tárgy: a közösségi együttélés alapvető szabályai elmulasztásának jogkövetkezményéről szóló önkormányzati rendelet bevezetésének előzetes egyeztetése**

**Előterjesztő:** Németh László István polgármester

**Előkészítette:** Pálffyné Cséri Mónika műszaki ügyintéző

Jogszabállyal nem ellentétes

Előterjesztő Tóthné Titz Éva jegyzőt helyettesítő aljegyző

Tisztelt Képviselő-testület!

A Magyarország helyi önkormányzatairól szóló 2011. évi CLXXXIX. törvény 143. § (4) bekezdés d) pontja alapján felhatalmazást kap a helyi önkormányzat képviselő-testülete, hogy rendeletben határozza meg:

az öngondoskodás és a közösségi feladatok ellátásához való hozzájárulás, továbbá a közösségi együttélés alapvető szabályait, valamint ezek elmulasztásának jogkövetkezményeit.

A településen felmerülő problémák esetében előtérbe került, hogy több olyan önkormányzati rendeletben meghatározott kötelezettség van, amelyhez nem társul szankció, azonban anélkül eredményt nem lehet elérni a „problémás” esetek visszaszorításában, megszüntetésében.

Önkormányzati rendeletben csak olyan eseteket lehet szabályozni, amelyekről magasabb szintű jogszabály nem rendelkezik.

A fenti rendelet megalkotásához átvizsgálni szükséges a hatályban lévő rendeleteket, melyek azok, amelyek kötelezettségeket is tartalmaznak és ezek be nem tartása szankcióval (bírsággal) sújtható.

A szankcionálni tervezett kötelezettségek az alábbiak:

* engedély nélküli közterület használat: a közterületek használatáról szóló 9/2008. (VI.6.) önk. rendelet 3. § -ába foglalt esetekben nem kér közterület foglalási engedélyt
* közterületen történő parkolás (közterület foglalási engedély nélkül): a településkép védelméről szóló 18/2017. (XII. 27.) önkormányzati rendelete 12. § -ának megsértése
* a közterületek tisztántartásának be nem tartása: a települési szilárd hulladékkal kapcsolatos hulladékkezelési helyi közszolgáltatásról és a közterületek tisztántartásáról szóló 10/2004. (VI.21.) számú Ör. rendelete 10. - 12. paragrafusaiban foglaltak megszegése
* avar és kerti hulladék égetése szabályainak be nem tartása: a környezet védelméről szóló 12/2015. (XI. 27.) önkormányzati rendelete 4. § -ában foglaltak be nem tartása
* súlykorlátozás hatálya alá tartozó önkormányzati utak engedély nélküli használata
* a temetőbe gépjárművel való behajtás: a temetőkről és a temetkezésekről szóló 11/2005. (XII.23.) ÖK számú rendelet 11. § (9) bekezdésének be nem tartása

Amennyiben megvitatta és egyetért a Képviselő-testület a közösségi együttélés alapvető szabályai megsértésének eseteiről, úgy a település jegyzője megvizsgálja, hogy a nevezett kötelezettség szegéseket szankcionálja-e magasabb szintű jogszabály. Ezen vizsgálat függvényében készíti el a rendelet tervezetet a Képviselő-testület ill. a Kormányhivatal részére előzetes véleményeztetésre, majd azt követően a Képviselő-testület elé terjeszti.

Kérem a Tisztelt Képviselő-testületet, hogy az előterjesztést megtárgyalni szíveskedjenek.

***Határozati javaslat:***

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**…./2018. (….) HATÁROZATA**

Mindszentkálla Község Önkormányzata Képviselő-testülete megtárgyalta a napirendi pontot és a következő kötelezettségeket kívánja szankcionálni:

……………………….

A Képviselő-testület megbízza a jegyzőt, hogy a magasabb rendű jogszabályokat figyelembe véve a rendelettervezetet elkészíteni szíveskedjen.

**Felelős: Tóthné Titz Éva jegyzőt helyettesítő aljegyző**

**Határidő: folyamatos**